Отчетен доклад за дейността на читалището за 2023 година

Уважаеми дами и господа днес провеждаме редовнотото годишно-отчетно събрание,спазвайки законоустановения срок.

Своето повече почти 130 годишно съществуване читалище „Пробуждане“ се е превърнало с основна културна институция със свое място и роля в живота на местната общност, като дейността винаги е била свързана с променящите се социално-финансови условия, изменящите се ценности и потребности на населението.За тази цел читалищното настоятелство изготвя предходната година културен календар, в който са залегнати с приоритет събития и мероприятия свързани с развитие и обогатяване на читалищната библиотека, опазване на местните традиции и обичаи, подпомагане на любителското самодейно изкуство, както и подготовка и кандидастване по проекти.

I.Културно-масова дейност

Културната ни програма стартира с традиционния конкурс за най-добро домашно вино, който се организира от читалището от 2014 г. насам и в него взеха участие 22-ма винопроизводители от региона с бели и червени вина, като за всички бе осигурен награден фонд от Община Лясковец и дофинансиран от читалището.

За 150 годишнината от безсмъртието на Апостола се изготви табло-витрина, а за поклон пред делото му 6 – годишния Георги Чолаков рецитира стихове за Левски.Поредния конкурс беше за изработка на автентична ръчно-изработена мартеница съвместно с ДГ“Сладкопойна чучулига“ и начален курс при ОбУ „П.Р.Славейков“В ролята на Баба Марта- Иванка Маринова лично върза мартеници и почерпи децата с лакомства, както и награди отличените творби от конкурса.

За Великден организирахме двоен празник на Велики четвъртък- читалищните дейци Еленка Божкова и Иванка Маринова предадоха опита си на най-малките и заедно боядисаха пъстри и шарени яйца, а съвместно с ТК“Палитра“ проведохме „Шарен Великден“с игри и забавления на лятна сцена, с осигурен награден фонд за „борец-първенец“и най-красива великденска кошница.Отново с ТК“Палитра“организирахме и „Цветен Гергьовден“за малки и големи с люлка за здраве, гергьовска баница и още много игри и танци.

В чест на 24 –ти май – деня на славянската писменост и култура , националния празник на читалищата и традиционния събор на селото беше организиран празничен концерт във вече освежения и обновен салон с нови декори,нови букви и нов винилов банер на Светите братя- Кирил и Методий.

За първи юни – Деня на детето съвместно с ОбУ“П.Р.Славейков“ се организира на лятна сцена детски карнавал от 1 до 4 класи под вещото ръководство на г-жа Дончева и г-жа Цанева.

Летния сезон е време за ваканция и отпуски, но читалището не затваря врати за своята дейност.По културен календар е планирана двуседмична детска лятна занималня за деца от 6 до 12 години и при голям интерес и посещаемост от децата.Под опитното ръководство на секретаря на читалището –Иванка Чолакова, малките многознайковци рисуваха, оцветяваха, апликираха, запознаха се с нови приказни герои,учиха се на добри обноски, преразказваха приказки.Не липсваха игри в парка, както и рисунки на асфалта.В края на обучителния период всяко дете получи своя читателски дневник с препоръка за по-вече прочетени книжки, както и диплом за успешно преминал- Лятна академия 2023 година.

По традиция читалището е съорганизатор с ЛРД и заедно подготвихме риболовното състезание, станало вече традиция за Джулюницаи с нестихващ интерес, от малки и големи .В това ежегодно събитие в надпревара за най-голям улов участваха общо30 риболовци.Отново атрактивни награди и грамоти и за всички деца участници голяма торта от Румен Стойков., варена царевица и щедра почерпка от Джулюнска скара.

Несъмнено най-голямото събитие за читалището е подготовка и организация за кулинарния фестивал“Пъстра трапеза“, който се проведе за 13 година, а от 10 години съвместно с община Лясковец провеждаме и празник на лютеницата.Заедно с кулинарната надпревара подготвяме и фолклорната програма , както и гост изпълнител за доброто настроение на участници и гости на фестивала, докато презцизно жури дегустира и определи най-вкусните манджи и гозби.В това издание Джулюница участва с три отбора- ПК“Златна есен“, ОбУ“П.Р.Славейков“ с читалището, както и щанд за интересни и екзотични зеленчуци , представени от фермата на производителя Христо Анчев.Освен казаните с традиционния боб и рибена чорба, по инициатива на Димитрина Върбанова беше приготвена и 20 литрова тава с булгур- оригинарна рецепта по джулюнски за участници и гости на кулинарния фестивал и беше скоростно изядена в празничния ден.

По този повод читалището отправи благодарствен адрес към дългогодишната кулинарна майсторка, като и връчи предметна награда.Тук е мястото да благодарим на нашите дарители , които със средства и продукти – направиха трапезата ни по-щедра и по-богата, и това са :

Христо Анчев,Ралица Рашева, Румен Стойков, Диана Захариева, хранителен магазин“Енигма“, Иван Балкански, Дилян Димов, ЕТ“Десислава Димова“, ЕТ“Минчо Върбанов“, мелница „Агис“ гр.Стражица, Ани Мариновяа, Галя Стайкова, Цеца Махлянова.

За първия учебен ден на първокласниците читалището се включи с поздравителен адрес, парично дарение за децата от наводнените райони по южното черноморие по инициатива на училищното настоятелство, както и учебни помагала и принадлежности за нашите първокласници.

Винаги почитан и обединяващ празник е Деня на народните будители и като пазители на българския дух, за да поддържаме жива искрата у подрастващото поколениена правихме посещение в Детската градинас дарения от детски книги, а децата се прадставиха с чудесен урок по родолюбие познавайки портретите на Ботев, Вазов, Кирил и Методий и разбира се нашия будител Цони Калчев.По този повод възпитаниците на г-жа Марияна Дончева отбелязаха празника с открит урок на тема“Забележителности и историческо минало на Джулюница“, който се проведе с салона на библиотеката. Учениците за пръв път държаха прословутия дяволски джулюнски орех, намерен и дарен на читалището от Светослав Иванов, който остава за показ на всеки желаещ.А деня на Християнското семейство ни събра на скромна постна трапеза с бивши самодейци от певческата група, но любими и обичани хора..В края на годината се проведе поредната творческа среща с родения в Джулюница писател-историк Стоян Цонев и по повод новоиздадената му книга „Самси Бойчо вехта войвода“. Презентация на историческото повествование направи г-н Игнатов, а за житейския и творчески път на автора разказа председателя на читалището . На срещата присъстваха близки приятели, учители, и почитатели на писателя, а приветствени думи към нашия земляк отправи и кмета на селото.

В края на срещата Стоян Цонев дари на читалището негови лични вещи, оригинални записки и предмети за обособяване на творчески кът в изложбената зала.

С най-голямо нетърпение и за радост на децата от Джулюница беше дългоочакваното Коледно тържество, в подготовката на което се включиха и по големите ученици от ОбУ“П.Р.Славейков“ за опаковане на 170 коледни торбички с лакомства, както и с украсата на сцената.Тук е момента да изкажем благодарност на Мирослав Кръстев за дарените средства, за да бъдат по пълни и разнообразни новогодишните торбички.

През отчетния период участията на ТК“Палитра“ са:

Месец Юни – в гр.Павликени

Месец Септември – гр.Стара Загора – „Сърцето на Тракия“, които са финансирани съответно с по 300.00 лв за участие, а в „Пъстра трапеза“ – със 100 лв.хонорар.

Тъй , като една от функциите на читалището е да подпомага развитието на художествената самодейност и любителското творчество, ние заплащаме възнаграждение на ръководителя М.Антонова, резервираме хотели, внасяме такси за участие, изготвяме поздравителни адреси и оказваме всяко друго съдействие относно тяхното развитие. Със съжаление установявам , че връзката между читалището и клуба умишлено се къса.Под ръководството на Марияна Антонова клуба се представя по вече, като самостоятелна единица, като се елиминира финансирането и ролята на читалището.

II. БИБЛИОТЕЧНА ИНФОРМАЦИОННА ДЕЙНОСТ

Една от основните дейности на читалището е поддържане и обоганяване с нови книги читалищната библиотека .Основната и цел е привличането на читатели от най-ранна детска възраст.В нашата библиотека функционират два отдела за деца и за възрастни.За да стимулираме децата към четене използваме различни подходи, за тази цел на първокласниците осигуряваме безплатен годишен абонамент и подаряваме читателски дневници.С още по-малки деца организираме детски утра“С баба приказки четем“, а участниците в Детската лятна занималня имат свободен достъп до цялата детска литература от приказки до богато илюстрираните енциклопедии за животни, растения и морски обитатели.Постоянно обновяваме библиотекагта с нови книги дарения и с проекти към МК , като тази година ще кандидастваме за пореден път.Читалището благодари на Красимира Славева, която е редовен дарител на детски книжки и в добро състояние.Най голяма активност на посещаемост в библиотеката е през целия летен сезон, тъй като учителите изготвят читателски списък с книги, за своите възпитаници,които децата задължително трябва да прочетат.Почти всички книги са включени в електронна библиотека , за лесен достъп и обслужване.Към 2023 година библиотечния фонд наброява близо 13500 единици.123 са читателите за отчетния период, плюс 17 новорегистрирани от които 102 са деца до 14 години.Общо посешщенията в библиотеката са 1133 включващи информационни и интернет услуги.Дарителството и доброволния труд са високохуманен и благороден жест и е една от положителните черти заложени в нрава и манталитета на джулюнчани.За всяко едно събитие или начинание има по един или няколко добротвореца и е редно да се благодари, за това благодарим на Стоян Маринов за ценното дарение от стари фотоси и снимки от средата на миналия век на Джулюница обработени с високотехнологични устройства за изчистване и възстановяване, рамкирани и подарени на читалището, които намериха своето място в изложбена зала, за да съхраним миналото за идното поколение.Благодарим и на Галя Бакалова за дарените портрети на Ботев,левски и Раковски, будители и революционери дали живота си за свободата на България.

III. РЕМОНТНИ И ВЪЗСТАНОВИТЕЛНИ ДЕЙНОСТИ

След 4 години писане на молби, жалби,предупреждения за затваряне на читалището заради старата и амортизирана тоалетна от РЗИ и множество отлагания най-сетне бяха отпуснати средства от Община Лясковец за дълго чакания ремонт.В проекта бяха заложени шкурене и пребоядисване на целия таван на читалищния салон, както и измазване на жълтите петна от течовете, а на мястото на окъртената гипсова отливка се постави нова олекотена от стиропор.Освежи се фасадата на балкона с бяла боя, както и тавана под балкона.Изцикли се дървеното дюшеме на сцената, също така и пода в салона.В санитарния възел се изградиха две тоалетни, едната от които е инвалидна, постави се нова канализация, нова ел.инсталация окачени тавани и нов 10 литров бойлер.Архивното помещение под стълбите се почисти и обособи за ново санитарно помещение.Ремонта от фирмата изпълнител приключи до 20 май., като остави някои недовършени ,,уж‘‘ дребни неща след ,като им беше приведена цялата сума до стотинка.Останаха неремонтирана инвалидна рампа, не е изрязан прага на инвалидната тоалетна и не са подмазани новите РVC врати на двете помещения.На многобройните ни обаждания до фирмата и до Общината отговорът беше- ще го оправим. След ремонта започна голямото чистене и без съдействието и помоща на всички учители с доброволен труд нямаше да се справим за тържеството за 24 – ти май, за което им благодарим.Получихме помощ и от кметството с работник от временната заетост.Всички сценични декори.както и музейната експозиция в изложбената зала са изпрани , забърсани и подредени.С наши средства са подменени последните два прозореца в малкото входно фоайе, закупени са нови пердета и релси.Остана още един теч между читалището и кметството за отстраняване, което трябва да се оправи на по-късен етап.

IV.АДМИНИСТРАТИВНА ДЕЙНОСТ

През отчетния период състава на служителите в читалището се състоеше от 2 бройки при субсидирана численост от държавния бюджет с 3, и с минимални заплати.

След приключване на ремонтните дейности единия служител премина на два работни часа , за да се икономисат средства за нуждите на читалището.Закупиха се: - проектор за презентации, нова

компютърна конфигурация, балатум за сцената, шкаф етажерка за санитарния възел, два броя PVC прозорци, 2 бр.пердета, също така сме финансирали с наши средства отделни културни събития.В края на отчетния период завършваме с повече от 7000.00лв. спестени за 2024 г. Направени са две проверки от РЗИ гр.велико Търново, трудова медицина и противопожарна охрана.

Държавната субсидия е отчетена до м.Януари в община Лясковец и е изготвен годишен финансов отчет за 2023 г. от оторизирано лице и подаден преди събранието , както е по закон.

Спазен е срока и за отчет и справка към МК зо 30.03.2024 г.

Ежемесечно са изготвяни отчети към Община Лясковец за изразходвани средства:

* Издръжка, ел.енергия, заплати и осигуровки.
* Ежегодно се подава отчет за дейността на читалището , както и заетите бройки към РЕКИЦ В.Търново.

Контролната комисия редовно прави своите проверки.Води се параграфна и касова книга,документация, която се изисква от проверяващите органи- РЗИ и ППО.Изходяща и входяща поща, инвентарна книга и всичко останало , което касае читалището.

През изминалата година всички ние, служители на читалищното настоятелство, проверителната комисия, членове и доброволци успяхме да свършим много неща, но винаги има още и още.Трябва да се монтира и подреди отново етнографски кът, преместен на втори етаж, заради ремонта, да се дообогати изложбата „Градинарска Джулюница“ с нови издирени материали и фотоархиви, да се обособи творчески кът на писателя Стоян Цонев и да оставим нашия културен дом в едно красиво,подредено и привлекателно място, за тези които ще дойдат след нас.

23.02.2024

С.Джулюница

Председател:

/ Е.Москова/

Секретар:

/ Ив.Чолакова/